હજી આપણે સૌ આઇએમપીએસ સગવડને બરાબર સમજતા થયા નથી કે તેનો પૂરતો લાભ લેતા થયા નથી, ત્યાં આઇએમપીએસ આધારિત અને તેને વધુ સરળ-સલામત-સગવડભરી બનાવતી યુપીઆઇ વ્યવસ્થા લોન્ચ થઈ. એ પણ આપણે હજી બરાબર સમજ્યા નહોતા ત્યાં, જુદી જુદી બેન્કની યુપીઆઇ એપનું સ્થાન લે તેવી ફક્ત એક જ, અત્યંત સરળ ભીમ એપ લોન્ચ થઈ. પછી તેને આધાર નંબર સાથે સાંકળી લેવામાં આવી અને હવે કેશલેસ લેવડદેવડને હજી વધુ સરળ બનાવતી ક્યુઆર કોડ વ્યવસ્થા લોન્ચ થઈ છે!